OBEC BREZOVIČKA, Brezovička 8, 082 74

Z á p i s n i c a

Z 32. zasadnutia Obecného zastupiteľstva v Brezovičke konaného dňa 6.2.2014 o 18.00 hod v kancelárii OcÚ.
Prítomní: podľa prezenčnej listiny.
Zasadnutie otvorila a viedla starostka obce Ing. Alena Kudová. Privítala prítomných a poznamenala, že Obecné zastupiteľstvo bolo zvolané v súlade s ustanovením § 12, ods. 1 zákona SNR č. 369/1990 Zb. o obecnom zriadení v znení zmien a doplnkov. Ďalej konštatovala, že zasadnutia OZ sa zúčastňujú 5  poslanci , čím je OZ uznášania schopné. 
Program bol schválený s jedným bodom naviac - Rôzne.
Overovateľmi zápisnice sú p. Ľ. Michálek a p. R. Švec.
Program:
1.	Otvorenie, určenie overovateľov zápisnice, kontrola plnenia uznesení
2.	Plnenie rozpočtu za rok 2013
3.	Pokračovanie v rekonštrukcii MŠ - zateplenie
4.	Spoločný projekt študentov  gymnázia a obce Brezovička 
5.	Rôzne
6.	Diskusia
7.	Záver

K bodu 2 – Plnenie rozpočtu za rok 2013

Starostka oboznámila poslancov o plnení rozpočtu za predchádzajúci rok. Podklady boli poslancom doručené mailovou poštou. Účtovná závierka bola schválená 29.1.2014 metodičkou finančnej správy p. Gaálovou. Poslanci schválili plnenie rozpočtu za rok 2013.

K bodu 3 – Pokračovanie v rekonštrukcii MŠ - zateplenie
Starostka informovala o 3 cenových ponukách na rekonštrukciu triedy MŠ. Najlepšiu cenovú ponuku dal p. Stanislav Kulbak, ktorý navrhol zníženie stropu a maľovanie. A.Polomský vyjadril svoj názor, či je správne dávať sadrokartón, ktorý je podľa neho rádioaktívny. Ľ. Michálek oponoval, že v takmer každej domácnosti je sadrokartón. Po výmene názorov sa poslanci zhodli na tom, že sa strop znižovať nebude, ale trieda sa vyštukuje a cez letné prázdniny sa urobí brigáda s rodičmi – zateplí sa strop penou, ktorá sa momentálne nachádza v sýpke pri MŠ. Chodba a kuchyňa sa bude stierkovať počas letných prázdnin, trieda a spálňa sa urobí počas jarných prázdnin. Taktiež má starostka preveriť, či bude Stanislav Kulbak súhlasiť so zmenou, resp. s prácami okrem zníženia stropu.
K bodu 4 – Spoločný projekt študentov gymnázia a obcou Brezovička
Študenti Gymnázia v Lipanoch vrámci predmetu aplikovaná ekonómia majú za úlohu prakticky vytvoriť projekt, ktorý sa dá aj reálne urobiť. Podmienkou je, aby sa práce stihli urobiť do 7.3.2014. Pôjde o vymaľovanie triedy, osadenie záhradného domčeka so šmýkalkou a predaj valentínskych medovníkov. Rodičia detí MŠ sú ochotní spolupracovať pri realizácii projektu. Z tohto dôvodu bude prevádzka MŠ od 24.2.2014 do 7.3.2014 prerušená (1 týždeň jarné prázdniny + 1 týždeň prázdniny pre realizáciu prác). Poslanci informácie vzali na vedomie a súhlasili. 
Pozn.: Bod 3 a bod 4 budú realizované v jednom termíne.
  
K bodu 5 – Rôzne
•	Preplatok za elektrickú energiu 1500 €
•	SaÚC PSK v zastúpení p. Virbom nás informovali, že sanácia oporného múru na ceste 3. triedy by sa mala realizovať do novembra 2014. Momentálne prebieha verejné obstarávanie na zhotoviteľa.
•	LESY SR nás požiadali o možnosť zhromažďovať drevo nad p. Vysočanom. Ide o drevo na 2 nákladné autá. Ťažiť chcú počas snehu a mrazu a cestu dajú do pôvodného stavu.
•	Výnos MF individuálne potreby – požiadať o finančnú dotáciu na rekonštrukciu šatní, multifunkčné ihrisko a altánok na futbal. ihrisko.

K bodu 6 -  Diskusia

Ľ. Michálek navrhol, aby sa podporil DHZ, keďže striekačka je v zlom technickom stave. Starostka povedala, že je schválená podpora DHZ, ale treba o dotáciu požiadať – upovedomila aj predsedu DHZ P. Tomčufčíka, ktorý má vybaviť IČO a založiť bankový účet pre tento účel.

K bodu 8 –Záver

Starostka sa poďakovala poslancom a pracovníčke OcÚ za účasť a stretnutie ukončila.

Zapisovateľka:

Overovatelia:								Starostka: